ΓΡΑΠΤΗ ΕΡΩΤΗΣΗ E-2312/01

υποβολή: Pere Esteve (ELDR) προς την Επιτροπή

(31 Ιουλίου 2001)

Θέμα: Νησιωτικές περιφέρειες όχι ιδιαίτερα απομεμακρυσμένες

Εντός της ΕΕπάρχουν περισσότερες από 26 νησιωτικές περιφέρειες. Κατοικούν σε αυτές περισσότερα από 14 εκατ. άτομα. Οι νησιωτικές αυτές περιφέρειες καλύπτουν συνολικά το 3,5 % του κοινοτικού εδάφους και κατοικεί σε αυτές το 3,5 % του πληθυσμού της Ένωσης. Οι περιφέρειες αυτέςφίστανται ορισμένες συνέπειες εκ του γεγονότος ότι δεν αποτελούν τμήμα του ευρωπαϊκού ηπειρωτικού εδάφους.

Οι συνέπειες αυτές μπορούν να συνοψισθούν σε τρία σημεία:

1. το κόστος μεταφοράς, το οποίο συνεπάγεται αύξηση των τιμών και απώλεια ανταγωνιστικότητας για τις νησιωτικές επιχειρήσεις,

2. η εφαρμογή της Κοινής Αγροτικής Πολιτικής, η οποία στις εν λόγω περιφέρειες προϋποθέτει την εξαφάνιση του γεωργικού τομέα, λόγω του ότι η δομή της ιδιοκτησίας της γης και η αδυναμία να δημιουργηθούν μεγάλες περιοχές εντατικής καλλιέργειας καθιστούν αδύνατη την αποδοτικότητα του γεωργικού και κτηνοτροφικού τομέα,

3. η σπανιότητα φυσικών πόρων, όπως η γη, το νερό, η ενέργεια, κλπ.

Η Επιτροπή και το Κοινοβούλιο, γνωρίζοντας τα μειονεκτήματα αυτά, ενέκριναν προσφάτως νέα μέτρα -τα οποία είναι ήδη γνωστά στονποφαινόμενο- για τις εξαιρετικά απομεμακρυσμένες περιφέρειες και νήσους (COM(2000)774)(1), με σκοπό την αντιμετώπιση των ιδιαίτερων αυτών μειονεκτημάτων των περιφερειών αυτών.

Οιπόλοιπες όμως νησιωτικές περιφέρειες που δεν είναι εξαιρετικά απομεμακρυσμένες, όπως λ.χ. οι Βαλεαρίδες νήσοι, περιφέρεια του στόχου 2, -και όπως έχει ήδη αναγνωρίσει η Επιτροπή- δεν επωφελούνται από κανένα ειδικό μέτρο ως νησιωτική περιφέρεια. Οι Βαλεαρίδες νήσοι, όπως και άλλες ευρωπαϊκές μη νησιωτικές περιφέρειες, επωφελούνται των γνωστών ευρωπαϊκών ταμείων, ήτοι ΕΤΠΑ, ΕΚΤ, ΕΓΤΠΕ, Leader+, κλπ.

Γνωρίζει η Επιτροπή ότι οι ευρωπαϊκές νησιωτικές περιφέρειες που δεν είναι εξαιρετικά απομεμακρυσμένες αντιμετωπίζουν επίσης τα ανωτέρω περιγραφόμενα μειονεκτήματα λόγω του νησιωτικού τους χαρακτήρα· Σκοπεύει η Επιτροπή να λάβει μέτρα για την αντιμετώπιση των εν λόγω μειονεκτημάτων για τις νησιωτικές περιφέρειες που δεν είναι εξαιρετικά απομεμακρυσμένες·

Εάν όχι, ποια διαδικασία πρέπει να ακολουθηθεί προκειμένου να εκτιμηθούν τα ειδικά μειονεκτήματα των νησιωτικών περιφερειών που δεν είναι εξαιρετικά απομεμακρυσμένες βάσει των προβλέψεων των Διαρθρωτικών Ταμείων· Ποιος μπορεί να λάβει την πολιτική αυτή απόφαση ή ποιος έχει την περί του θέματος αυτού αρμοδιότητα·

(1) ΕΕ C 96 E της 27.3.2001.

Απάντηση του κ. Barnier εξ ονόματος της Επιτροπής

(18 Οκτωβρίου 2001)

Η Επιτροπή έχειπόψη της τα προβλήματα που συνδέονται με τις νησιωτικού χαρακτήρα περιφέρειες και επιθυμεί ναπενθυμίσει το 95 % του πληθυσμού τους είναι επιλέξιμο είτε για το στόχο 1 είτε για το στόχο 2 των Διαρθρωτικών Ταμείων. Πέραν τούτου, όπως αναφέρεται στην απάντησή της στην γραπτή ερώτηση αριθ. E-2303/01(1), η Επιτροπή έχει δρομολογήσει μελέτη σχετικά με την κατάσταση που επικρατεί στα νησιά της Ένωσης. Στο πλαίσιο της μελέτης αυτής θα δημιουργηθεί βάση δεδομένων για τις νησιωτικές αυτές περιφέρειες και θα καθοριστεί διαγνωστικός στόχος για την κατάσταση, με κατάταξη και αξιολόγηση των προβλημάτων που σχετίζονται με το νησιωτικό χαρακτήρα και τις ειδικές ανάγκες των νησιών. Επίσης θα πραγματοποιηθεί ανάλυση όσον αφορά τις ενέργειες και τις πολιτικές που έχουν αναπτυχθεί από τα κράτη μέλη και από την Ένωση προκειμένου να αντιμετωπιστούν οι τυχόν καθυστερήσεις ανάπτυξης που οφείλονται στο νησιωτικό χαρακτήρα.

Τα πρώτα αποτελέσματα της μελέτης αναμένονται κατά τη διάρκεια του πρώτου εξαμήνου του έτους 2002. Η μελέτη θα διαρκέσει ένα έτος. Αμέσως μετά τη δημοσιοποίηση των αποτελεσμάτων, η Επιτροπή επιθυμεί να αρχίσει σχετικός διάλογος.

Είναι εμφανές ότι η Επιτροπή επιδεικνύει ενδιαφέρον για το θέμα των νησιών το οποίο όμως προτίθεται να αντιμετωπίσει στο ευρύτερο πλαίσιο των ζωνών με φυσικά και γεωγραφικά μειονεκτήματα, μεταξύ των οποίων τοποθετούνται και οι ορεινές ζώνες καθώς και οι ζώνες που έχουν εγκαταλειφθεί από τον πληθυσμό τους. Οι ζώνες με μειονεκτήματα αποτελούν μια από τις έξι εδαφικές προτεραιότητες για το μέλλον της πολιτικής για τη συνοχή, όπως αυτή περιγράφεται στα συμπεράσματα της δεύτερης έκθεσης για την οικονομική και κοινωνική σύγκλιση.

Προς το σκοπό αυτό, η Επιτροπή έχει σκοπό να διοργανώσει κατά τη διάρκεια του πρώτου εξαμήνου του έτους 2002 σεμινάρια για κάθε μία από τις προτεραιότητες που αναφέρονται στη δεύτερη έκθεση, μεταξύ των οποίων και για τις ζώνες με μειονεκτήματα. Το σεμινάριο αυτό θα αποτελέσει ευκαιρία για τον προσδιορισμό των δράσεων μεψηλή προστιθέμενη αξία όσον αφορά τα εδάφη αυτά καθώς και του καταλληλότερου επιπέδου αρμοδιότητας (κοινοτικό, εθνικό ή περιφερειακό) όσον αφορά τη θέση των δράσεων αυτών σε εφαρμογή.

Η συζήτηση αυτή καθώς και τα αποτελέσματα της αναφερόμενης ανωτέρω μελέτης θα είναι χρήσιμα και αναγκαία για την κατάρτιση της τρίτης έκθεσης για την οικονομική και κοινωνική σύγκλιση, η οποία προβλέπεται για τις αρχές του έτους 2004.

(1) ΕΕ C 81 E της 4.4.2002, σελ. 148.